
BRITTILÄISEN LAITOKSEN ESIPUHE 

Päinvastoin kuin luulisi tämä kirjanen ei ole 
minkään salamyhkäisen kristillisen järjestön pienois- 
käsikirja. Kysymyksessä on yksinkertaisesti erään 
henkilön katsaus tulevaisuuden kirkkoon. Tosin tämän 
henkilön elämä vankilakokemuksineen ja laajoine 
julistusmatkoineen on tehnyt maailmaan tavallista 
voimakkaamman vaikutuksen ja herättänyt sen 
näkemään ateistisen kommunismin vaarat. 

Richard Wurmbrandin kirjoitukset eivät esipuheita 
kaipaa. Ne ovat suorasukaisia ja läpitunkevia eivätkä 
tavallisesti jätä lukijalle mahdollisuutta välinpitämät- 
tömänä pysymiseen. Tätä käsikirjoitusta ei ole 
paljoakaan korjailtu. Jotkut ilmaisut ovat luonteen- 
omaisia vain miehelle, joka ajattelee kuin juutalainen, 
lukee kuin kielitieteilijä, rukoilee kuin apostoli ja 
kirjoittaa kuin profeetta. Hänen sanomansa on 
kristallinkirkas. 

Jos asia on niin kuin useimmat maailman kristilliset 
johtajat uskovat, että ennemmin tai myöhemmin 
seurakunta joutuu tekemään valinnan kahden vaihto- 
ehdon välillä, joista toinen on yhteiskunnallispoliit- 
tinen kompromissi marxismin kanssa, toinen poliittis- 
uskonnollisten johtajien epäsuosioon joutuminen, 
silloin Wurmbrand on oikeassa: MEIDÄN PITÄÄ 
VALMISTAUTUA NYT. 

Koska kirkko jo nyt on monissa maailman kolkissa 
joutunut tekemään valintansa, ei ole mitään syytä 
uskoa, että Eurooppa välttyisi samalta tilanteelta 
tämän sukupolven aikana. Alkakaamme siis kristit- 
tyinä valmistautua, ja varmistukaamme siitä, että 
lapsillamme on käytettävissään selvä esimerkki, kun 
heidän vuoronsa tulee. 



John Carlyle 



VALMISTAUDU MAANALAISEEN 
SEURAKUNTAAN — NYT! 



"Mutta Ananias vastasi: 'Herra, minä olen monelta 
kuullut siitä miehestä, kuinka paljon pahaa hän on 
tehnyt sinun pyhillesi Jerusalemissa . . ' Mutta Herra 
sanoi hänelle: 'Mene, sillä hän on minulle valittu ase, 
kantamaan minun nimeäni pakanain ja kuningasten ja 
Israelin lasten eteen. Sillä minä tahdon näyttää hänelle, 
kuinka paljon hänen pitää kärsimän minun nimeni 
tähden' " (Apt, 9:13,15,16). 

Minun tietääkseni ei ole olemassa ainuttakaan 
teologista seminaaria, raamattukoulua tai yliopistoa, 
jonka oppiaineena olisi maanalainen seurakunta. 
Sabelianismia ja apollinarismia kyllä opetetaan 
korkeakouluissa. Moiset opit unohtuvat heti lopputut- 
kinnon jälkeen. Harva pappi tapaa eläessään sabeliani- 
laista tai apollinariuslaista. Me opiskelemme kaiken 
pienistä lahkoista, joiden kanssa tuskin joudumme kos- 
kaan tekemisiin. Maanalainen kirkko sen sijaan vaikut- 
taa kolmasosassa maailmaa. Ihmisistä, jotka eivät ole 
osanneet kuvitellakaan kuuluvansa joskus maanalai- 
seen seurakuntaan, tulee maanalaisen kirkon jäseniä. 
Kun Yhdysvallat puuhaili Watergate-skandaalin kim- 
pussa, kommunistit ottivat haltuunsa Somalian, Etio- 
pian ja Etelä- Jemenin. Sitten he ottivat hallintaansa 
myös Guinea-Bissaun, Angolan ja Mosambikin, Kam- 
putsean ja Laosin. 

Kukaan ei voi olla varma kommunisteista. 
Kristittyjen pappien täytyy tietää, millainen maanalai- 
nen seurakunta on ja mitä se tekee. Keskustelin tunnin 
maanalaisesta seurakuntatyöstä erään brittiläisen 
piispan kanssa. Erotessamme piispa kysäisi: — Kun 
minä satun olemaan hyvin kiinnostunut kirkkojen 



arkkitehtuurista, niin olisi mielenkiintoista tietää, 
käyttävätkö maanalaiset kirkot rakennuksissaan goot- 
tilaista tyyliä. 

Jos voisin mainita kyseisen piispan nimen, ette 
pystyisi kuvittelemaan, miten niin tunnettu kirkonmies 
saattaa kysyä sellaista. 

Maanalainen seurakunta on melko tuntematon 
käsite. Se on aivan vieressä, mutta emme ole 
valmiita liittymään siihen. Jokaisen nykypäivän 
kristityn papin seurakunta on koko maailma, se meidän 
on tiedettävä, koska saatamme vielä joutua vaikeisiin 
olosuhteisiin. Vaikkemme joutuisikaan vainon keskel- 
le, meidän velvollisuutemme on auttaa ja neuvoa 
niitä, joilla juuri nyt on vaikeaa. 

Romaniassa, Neuvostoliitossa, Kiinassa ja monissa 
muissa maissa on useista uskovista tullut uhreja. Monet 
ovat joutuneet vankilaan ja monet kuolleet vankiloissa. 
Emme voi olla siitä ylpeitä. Olisi ollut parempi 
harjoitella maanalainen toiminta niin hyvin, ettei 
kukaan olisi jäänyt kiinni. 

Sodassakaan ei isänmaansa puolesta kaatuneita 
ihailla läheskään niin paljon kuin niitä sankareita, jotka 
panevat vihollisen kaatumaan oman isänmaansa puo- 
lesta. En ole minä, jonka pitäisi kuolla minun isänmaani 
puolesta, hänen pitäisi kuolla oman isänmaansa puo- 
lesta. Ihailen toki niitä, jotka joutuvat vankilaan Kris- 
tuksen vuoksi. Mutta eniten ihailen niitä, jotka työs- 
kentelevät niin taitavasti, ettei heitä saada kiinni. Mei- 
dän on hallittava maanalainen toiminta. 

VALMISTAUDU KÄRSIMÄÄN 

Kärsimyksiä ei voida välttää maanalaisessa seura- 
kunnassa, oltiinpa miten taitavia hyvänsä, mutta 
kärsimykset voidaan vähentää minimiin. 



On mahdotonta antaa lyhyttä kurssia maanalai- 
sesta seurakunnasta. Ehdotan, että esität asian oman 
kirkkokuntasi johtohenkilöille ja vaadit ehdottomasti, 
että opetusta maanalaisesta kristillisestä toiminnasta 
pitää ryhtyä antamaan. 

Mitä tapahtuu sellaisessa maassa, jonka kommu- 
nistit ottavat hallintaansa? Joissakin maissa, kuten 
Mosambikissa ja Kamputseassa, terrori alkaa heti. 
Toisissa valtioissa annetaan kansalle ennen näkemätön 
uskonnonvapaus. Siitä se alkaa. Kommunistit nousevat 
valtaan ilman, että heillä on todellista valtaa. Kansa ei 
ole heidän puolellaan. Heidän ei ole tarvinnut 
välttämättä edes organisoida poliisivoimia ja armei- 
jaansa. Venäjällä kommunistit antoivat heti vallan- 
kumouksen jälkeen suuren vapauden protestanteille, 
mutta päämääränä oli tuhota sillä tavoin ortodoksinen 
kirkko. Kun ortodoksit oli nujerrettu, tuli protestant- 
tien vuoro. Romaniassa annettiin suuri vapaus. 
Alkuperäinen tilanne ei koskaan kestä kauan. Sinä 
aikana kommunistit kuitenkin soluttautuvat kirkkoi- 
hin ja seurakuntiin hankkien johtopaikoille omat 
miehensä. He. ottavat selvää pastorien heikkouksista. 
Jotkut seurakunnanpaimenet <*ovat ehkä kunnian- 
himoisia ihmisiä, joitakin saattaa vaivata rahan- 
ahneus. Jotkut elättelevät salaista pahetta, joka 
antaa hyvän syyn kiristää heitä. Kun seurakunnan 
johtomiehet eivät halua, että heidän heikkoutensa 
julistetaan kaikelle kansalle, kommunistien on helppo 
saada omat miehensä vaikutusvaltaisiin asemiin. Sitten 
alkaa vainon aika. Romaniassa suunnanmuutos 
tapahtui yhdessä päivässä. Kaikki katoliset piispat 
joutuivat vankilaan, samoin lukematon joukko pap- 
peja, munkkeja ja nunnia. Sitten oli kaikkien 
protestanttisten kirkkokuntien pastorien vuoro ja niin 
edelleen. Monet kuolivat vankilaan. 



Meidän Herramme Jeesus sanoi Ananiaalle: — 
Mene tapaamaan Saulus Tarsolaista. Hänestä tulee 
minun maanalainen työntekijäni! Sillä sitähän Paavali 
oli, maanalaisen seurakunnan saarnaaja. Jeesus piti 
tälle maanalaisen seurakunnan pastorille lyhyen mutta 
tehokkaan kurssin. Hän aloitti sen sanomalla: — 
Näytän hänelle, miten paljon hänen pitää kärsiä . 

Maanalaiseen työhön valmentautuminen alkaa 
kärsimysopin ja marttyyrihistorian lukemisella. Solzhe- 
nitsyn sanoo kirjassaan Vankileirien saaristo, että 
Neuvostoliiton poliisit käyvät pidätysopin kurssin — 
toisin sanoen oppivat pidättämään ihmisen niin, ettei 
kukaan lähellä oleva sitä huomaa. Jos Neuvostoliitossa 
on tehty uusi oppi nimeltä pidätysoppi, kehittäkäämme 
me puolestamme kärsimysoppi. 

Tarkastelemme myöhemmin maanalaisen työn 
teknistä puolta. Ensimmäiseksi meidän täytyy kuiten- 
kin hankkia siihen hengellinen valmius. Vapaassa 
maailmassa usko ja kaste riittävät seurakunnan 
jäseneksi pääsemiseen. Maanalaisessa seurakunnassa 
se ei ole tarpeeksi. Voit ottaa kasteen ja voit uskoa, 
mutta sinusta ei tule maanalaisen seurakunnan jäsentä, 
ellet opi kärsimään. Sinulla voi olla maailman suurin 
usko, mutta jos sinä et ole valmistautunut kärsimyksiin, 
poliisit saavat sinut ansaan. Ei tarvita kuin pari 
läimäystä, kun sinä olet jo valmis kertomaan kaiken. 
Sen tähden kärsimyksiin valmistautuminen on olen- 
nainen osa maanalaiseen työhön valmentautumista. 

Kristitty ei joudu pakokauhun valtaan, jos hänet 
teljetään vankilaan. Sillä tavalliselle riviuskovälle 
vankila on uusi paikka, jossa hän voi todistaa 
Kristuksesta. Pastorille taas vankila on uusi seura- 
kunta. Siinä seurakunnassa ei palkassa ole kehumista, 
mutta työmahdollisuudet ovat valtavat. Puhun tästä 



asiasta jonkin verran kirjassani Sermons in Solitary 
Confinement (Saarnoja eristyssellissä). Muissa kirjois- 
sani olen maininnut morseaakkoset, joiden oppiminen 
kuuluu maanalaisen seurakuntatyön valmennuskurs- 
siin. Tiedät tietysti, mikä on morseaakkosten tarkoitus. 
Voit seinään naputtamalla saarnata evankeliumia sekä 
oikealla että vasemmalla puolellasi oleville. Vangit 
vaihtuvat kaiken aikaa. Kommunistit päästävät toisia 
vapaiksi ja telkeävät toisia tilalle. Jumala on antanut 
monille kristityille vankilassa tilaisuuden johtaa 
Kristuksen luokse ihmisiä, joita he eivät ole koskaan 
nähneet — morseaakkosia apunaan käyttäen. Jotkut 
tapaavat vuosien kuluttua ihmisiä, jotka he ovat 
morsettamalla johdattaneet Kristuksen tuntemiseen. 
Minulla on ollut useita seurakuntia vankisellissä. 

Vapaassa maailmassa on tapana soittaa sunnuntai- 
aamuna kirkonkelloja. Se, joka haluaa, tulee kirkkoon 
— muut eivät tule. Ellei joku pidä saarnasi tämän 
sunnuntain aiheesta, hän jää kotiin. Jos sattuu 
satamaan, hän ei tule missään tapauksessa jumalanpal- 
velukseen. Mutta kun seurakunta on vankila, lampaat 
ovat paimenen ulottuvilla päivät pääksytysten. Vapais- 
sa maissa seurakuntalaiset vilkuilevat kelloa. — Hän on 
saarnannut jo puoli tuntia! Eikö hän aio lopettaa 
lainkaan? Pidätyksessä otetaan kellot pois. Seura- 
kunta on koolla koko viikon, ja heille voi saarnata 
aamusta iltaan! He eivät pääse pakoon. Romaniassa ja 
Neuvostoliitossa ei ole tullut missään niin paljon 
ihmisiä kääntymykseen kuin vankilassa. Kannattaa siis 
ottaa vankilaan joutuminen Jumalan antamana uutena 
virkana. Muistan, että kun minut pidätettiin, vaimoni 
sanoi minulle halatessaan minua jäähyväisiksi: — 
Richard, muista, että on kirjoitettu: Teitä viedään 
hallitusmiesten ja kuninkaiden eteen todistukseksi 
heille. 



Tämän ihmiset vielä jaksavat sulattaa. Mutta 
kun he kuulevat kommunistivankiloiden hirvittävistä 
kidutuksista, heitä puistattaa. Mitä näiden kidutusten 
varalta pitäisi tehdä? Pystymmekö me kestämään ne? 
Ellen minä kestä kidutusta, aiheutan viiden-, kuuden- 
kymmenen tuntemani uskovan vankikaan joutumisen, 
sillä kommunistit yrittävät kiduttamalla saada minut 
pettämään ystäväni. Siksi on niin tärkeää, että me 
alamme heti valmentautua kärsimykseen. Kärsimyk- 
siin valmentautuminen on liian vaikeaa siinä vaiheessa, 
kun kommunistit ovat jo panneet sinut vankilaan. 

Muistan Romaniasta tapauksen, jossa muuan 
pastori oli tehnyt huorin. Joukko johtomiehiä väitteli 
siitä, mitä pastorille pitäisi tehdä — hän oli ollut 
tehtävässään jo kaksikymmentä vuotta. Loppupää- 
telmä oli tämä: Hänen syntinsä ei tapahtunut sinä yönä, 
jona hän lankesi. Olosuhteet olivat sellaiset, ettei hän 
pystynyt vastustamaan kiusausta. Hänen suuri syntinsä 
ei tullut tehdyksi lankeemusyönä, vaan kaksikymmentä 
vuotta aikaisemmin, jolloin hänellä ei ollut sellaista 
kiusausta. Hän ei silloin sanonut, itselleen: — 
Pastorinurani aikana minulle tulee tapahtumaan 
paljon. Tulen muun muassa kohtaamaan seksuaalisia 
kiusauksia. Mutta minä en lankea syntiin! Sinunkin 
pitää tehdä päätös ajoissa ja valmistautua etukäteen 
kaikkiin mahdollisuuksiin. Meidän on valmentaudut- 
tava kärsimyksiin. 

TOTUUS TOTUUDESTA 

Se, miten paljon ihminen pystyy kestämään 
kärsimyksiä, riippuu siitä, miten läheinen kärsimyksen 
aiheuttanut asia hänelle on; kuinka kallisarvoinen asia 
hänelle on ja kuinka paljon se hänelle merkitsee. 



Kommunistimaissa on tässä suhteessa koettu 
melkoisia yllätyksiä. Joistakin lahjakkaista puhujista ja 
kristillisistä kirjailijoista on tullut pettureita. Romanian 
parhaan hengellisen laulukirjan säveltäjä sävelsi 
myöhemmin Romanian parhaan kommunistisen laulu- 
kirjan. Kaikki riippuu siitä, onko meidän kristillisyy- 
temme jäänyt pelkkien sanojen tasolle vai olemmeko 
me päässeet sisälle jumalalliseen todellisuuteen. 

Jumala on totuus. Raamattu on totuus Totuudesta. 
Jumaluusoppi, teologia on totuus Totuuden totuu- 
desta. Hyvä saarna on totuus Totuuden totuuden 
totuudesta. Saarna ei ole koskaan totuus. Totuus on 
vain Jumala. Totuuden ympärille rakentuu melkoinen 
sanojen, teologioiden ja tulkintojen rakennelma. Siitä 
ei kuitenkaan ole apua kärsimyksen tullen. Vain 
Totuudesta itsestään on apua. Meidän tulee tunkeutua 
saarnojen, teologisten kirjojen ja yleensä kaikkien 
"sanojen" läpi päästäksemme tekemisiin Jumalan 
todellisuuden kanssa. 

Olen kertonut lännessä, että meidän maassamme 
kristityitä sidottiin risteihin neljäksi vuorokaudeksi. 
Ristit asetettiin lattialle, ja toisia vankeja kidutettiin 
ristiinnaulittujen päällä tai käskettiin ulostamaan 
heidän kasvoilleen. Minulta on usein kysytty, mikä 
raamatunpaikka auttoi minua ja antoi minulle voimaa 
niissä olosuhteissa. Vastaukseni on joka kerta: Mistään 
raamatunlauseesta ei ollut minkäänlaista apua! On 
silkkaa ulkokultaisuutta ja tekopyhyyttä väittää, että 
jokin raamatunpaikka vahvistaa tai auttaa jotakuta. 
Raamatunlauseita sinänsä ei ole edes tarkoitettu 
avuksi. Kaikki kristityt osaavat ulkoa Psalmin 23: 
"Herra on minun paimeneni, ei minulta mitään puutu 
Vaikka minä vaeltaisin pimeässä laaksossa, en 
minä pelkäisi mitään pahaa ." 



Kun joudut kärsimyksiin, toteat, ettei Jumala ikinä 
ole tarkoittanut Psalmia 23 sinua vahvistamaan. Herra 
sinua lohduttaa, ei psalmi, jossa kerrotaan Herran 
lohdutuksesta. Ei riitä, että sinulla on psalmi. Sinun on 
omistettava Hänet, josta psalmi puhuu. Me tunnemme 
myös jakeen: "Minun armossani on sinulle kyllin." 
Mutta jakeessa ei ole kyllin! Vain Jumalan armossa on 
kyllin. 

Papit ja innokkaat todistajat, jotka Jumalan 
kutsumina käyttävät Sanaa, ovat vaarassa antaa 
pyhille sanoille enemmän arvoa kuin niillä todellisuu- 
dessa on. Raamatun sanat ovat pelkästään välineitä, 
joilla ilmaistaan todellisuus. Jos olet yhdistynyt 
Todellisuuteen, kaikkivaltiaaseen Herraan, kommunis- 
milla ei ole valtaa sinuun. Se ei mahda mitään 
kaikkivaltiaalle Herralle. Jos sinulla ei ole muuta kuin 
kaikkivaltiaan Herran sanat, sinut on helppo nujertaa. 

HENGELLISET HARJOITUKSET 

Valmistautuminen maanalaiseen työhön on hengel- 
listä syventymistä. Niin kuin kuorimme sipulin 
voidaksemme sitä käyttää, samoin Jumalan täytyy 
"kuoria" meistä kaikki tyhjät sanat ja pinnalliset 
uskonnolliset tuntemukset. Jeesuksen on ilmoitettava 
meille, että se, joka haluaa seurata Häntä, joutuu 
ottamaan ristinsä. Hän osoitti itse, miten painava risti 
voi olla. Meidän on oltava valmistautuneita tähän. 

Tarkastellaanpa maailman tapoja: Pornografinen 
julkaisu tai mainos herättää mielikuvituksen. Samalla 
tavoin on meidän herätettävä mielikuvituksemme 
hengellisillä totuuksilla. Olen hyvin pahoillani siitä, 
että protestanttisissa kirkoissa hengelliset harjoitukset 
ovat miltei tuntemattomia. Maanalaisessa seurakun- 



nassa ne on herätettävä henkiin. Jotkut katoliset 
käyttivät väärin hengellisiä harjoituksia, ja se sai aikaan 
uskonpuhdistuksen. Heiluriliike tulee aina olemaan. 
Jos yksi on langennut yhteen äärimmäisyyteen, toinen 
menee sitä karttaessaan toiseen äärimmäisyyteen. Kun 
taikauskoiset katoliset tekevät neitsyt Mariasta juma- 
lattaren, vastapuoli päättelee, ettei neitsyt Maria ole 
yhtään mitään. Me heilahtelemme äärimmäisyydestä 
toiseen. Siksi että jotkut käyttivät väärin hengellisiä 
harjoituksia, toiset eivät halunneet tehdä hengellisiä 
harjoituksia lainkaan. On kuitenkin varmaa, että 
rukoushetkien lisäksi, jotka me käytämme puhumi- 
seen, meidän täytyy viettää aikaa itsetutkistelussa ja 
mietiskelyssä. Heprealaiskirjeen yhdennestätoista lu- 
vusta löytyy pitkä luettelo ihmisistä, jotka on sahattu 
kappaleiksi, poltettu roviolla tai heitetty leijonien 
raadeltaviksi. Mutta meidän täytyy kuvitella mieles- 
sämme aidot tilanteet. Meidän pitää ajatella: Nyt minua 
piestään, nyt seison roviolla Kuinka minä 

käyttäydyn tässä tilanteessa? 

Muistan viimeisen rippikoululuokkani Romani- 
assa. En vienytkään nuorisojoukkoa eräänä sunnun- 
taina kirkkoon vaan eläintarhaan. Leijonahäkin edessä 
sanoin viidentoista tytön ja pojan ryhmälle: — Teidän 
edelläkävijänne Kristuksen seuraamisessa joutuivat 
uskonsa tähden tällaisten villipetojen eteen. Teitä ei 
heitetä leijonien raadeltaviksi, mutta te joudutte 
tekemisiin ihmisten kanssa, jotka voivat olla paljon 
pahempia kuin leijonat. Päättäkää tässä ja nyt, 
haluatteko vakuuttaa uskollisuuttanne Kristukselle! 
Nuorten silmissä oli kyyneleitä, kun he vastasivat: — 
Haluamme! 

Meidän on valmistauduttava nyt, kun emme vielä 
istu vankilassa. Vankilassa ihminen menettää kaiken. 



Hänet riisutaan ja hänelle annetaan vangin puku. Ei ole 
enää mukavia huonekaluja, pehmeitä mattoja ja 
kauniita verhoja. Miehellä ei ole enää vaimoa eikä 
perhettä. Vangilla ei ole kirjastoa, eikä hän ikinä näe 
ainuttakaan kukkaa. Jäljellä ei ole mitään, mikä tekisi 
elämän miellyttäväksi. Kukaan, joka ei ole etukäteen 
kieltäytynyt elämän nautinnoista, ei kestä sitä. 
Kolossalaiskirjeessä puhutaan maanpäällisten jäsenien 
kuolettamisesta. Tietämättömät mutta uskonkiihkoiset 
katolilaiset ovat kehittäneet kaikenlaisia katumushar- 
joituksia. He nousevat polvillaan Rooman Pietarinkir- 
kon portaita, tekevät pyhiinvaellusmatkoja ja niin 
edelleen. Ja koska katolilaiset menevät mahdotto- 
muuksiin, protestantit ovat luopuneet koko kuoletta- 
misesta. Mutta on olemassa sellainen mahdollisuus 
kuin kristillinen itsensä kuolettaminen tässä ja nyt, 
maailman iloista luopuminen. Kristitty, joka valmis- 
tautuu nyt, ei kärsi menetystä joutuessaan vankilaan. 
Sinun täytyy oppia käyttämään maailman antimia 
kiintymättä niihin liikaa. 

Harjoittelen itse kieltäytymistä. Asun Amerikan 
Yhdysvalloissa, ja sinä ehkä tiedät, miltä amerikkalai- 
sessa supermarketissa näyttää. Katselen kaikkia 
tavaroita ja sanon itselleni: Voin olla ilman tätä ja tätä 
ja tuota. Tämä olisi oikein mukava, mutta tulen kyllä 
toimeen ilmankin. Tuota ilman voin myös mainiosti 
olla. Käyn läpi koko supermarketin tuhlaamatta 
dollariakaan. Nautin kauniiden tavaroiden katselemi- 
sesta, ja saan tyydytystä siitä, että voin olla ilman 
kaikkea. 

Meidän maassamme oli myös liberaaliteologeja. 
Yksikään heistä ei ruvennut kidutettavaksi. — Miksi 
minä kuolisin kuolleen Jumalan ja ongelmallisen 



Raamatun vuoksi? Elleivät kertomukset Adamista ja 
Eevasta ole totta, ellei Joosua pysäyttänytkään 
aurinkoa, jos ennustukset on kirjoitettu vasta toteutu- 
mistensa jälkeen, jos Jeesus ei syntynytkään neitseestä 
eikä noussutkaan ruumiillisesti kuolleista, silloinhan 
Raamatussa on enemmän valheita kuin Pravdassa! 
Miksi minun pitäisi kuolla asian puolesta, joka tuskin 
on tottakaan tai ainakin on täynnä ratkaisemattomia 
ongelmia? 

EPÄILY TEKEE KAVALTAJAN 

Minä olen juutalainen. Heprean kielessä, jota 
Jeesus puhui ja jolla ensimmäinen ilmoitus on 
kirjoitettu, ei ole lainkaan sanaa "epäillä". Epäilemi- 
nen on ihmiselle yhtä väärin kuin neljällä jalalla 
kulkeminen. Ihmistä ei ole tarkoitettu kävelemään 
nelinkontin, niin tekevät vain eläimet. Samoin on 
epäileminen epäinhimillistä. 

Meille kaikille tulee epäilyksiä, mutta älä anna 
Raamatun keskeisiin oppeihin, sellaisiin kuin Jumalan 
olemassaolo, Jeesuksen Kristuksen ylösnousemus tai 
iankaikkisen elämän olemassaolo, kohdistuvien epäi- 
lysten pesiytyä mieleesi. Jokainen teologinen tai 
filosofinen epäilys tekee sinusta potentiaalisen kavalta- 
jan. Sinulla on varaa epäilyksiin, kun tutkistelet 
Raamattua kaikessa rauhassa tai kun valmistat saarnaa 
ja syöt hyvin — tai kirjotat kirjaa. Silloin voit suoda 
itsellesi kaikenlaisia uskaliaita ajatuksia ja epäilyksiä. 
Mutta kun sinua kidutetaan, nämä epäilykset vaihtuvat 
kavallukseen* sillä silloin sinun on päätettävä, elätkö 
vai kuoletko tämän uskon puolesta. 

Yksi tärkeimmistä maanalaisen työntekijän hengel- 
liseen valmentautumiseen kuuluvista asioista on 



epäilysten ratkaiseminen. Matematiikassa on niin, että 
ellei tehtävään löydy ratkaisua, jossain on täytynyt 
tapahtua virhe, joten ei auta muu kuin etsiä edelleen 
ratkaisua. Älä elä epäilyksissä, vaan etsi niihin ratkaisu. 

Nyt tulemme kidutushetkeen: Kidutus on toisinaan 
hyvin tuskallista. Kiduttajat saattavat käyttää puna- 
hehkuisiksi kuumennettuja rautoja. Joskus he tyytyvät 
vain pieksemään. Tavallinen selkäsauna on sangen 
helppo kestää. Jeesus sanoi, että meidän pitäisi tulla 
lasten kaltaisiksi, ja lapsethan ovat enemmän tai 
vähemmän tottuneet saamaan selkäänsä! 

KIDUTUSKOE 

Eräs lääkäri tuli minun luokseni ja kysyi: — Mitä 
minun pitäisi tehdä? Olen jo ajatellut ikkunasta 
hyppäämistäkin. Minut kutsutaan kuulusteluihin uu- 
delleen ja uudelleen ja minusta yritetään tehdä 
maanalaisen seurakunnan ilmiantajaa. Minut uhataan 
piestä, ellen suostu. Mitä minun pitäisi tehdä? On 
kauheaa ajatella, että he pieksevät minut. En kestäisi 
sitä. Toinen mahdollisuus on ruveta ilmiantajaksi — tai 
heittäytyä alas ikkunasta! Vastasin naiselle: — On 
sinulla vielä yksi ratkaisumahdollisuus. Anna miehel- 
lesi kepakko ja ljäske hänen hakata itseäsi olan takaa. 
Sittenpähän näet, kestätkö sinä sen! Ei kannata pelätä 
pieksemistä. 

Kommunistit eivät kuitenkaan tyytyneet pelkkään 
pieksemiseen. He käyttävät huippuunsa kehitettyjä 
kidutuskeinoja. Kidutus voi vaikuttaa kahdella tavalla. 
Se voi kovettaa ihmisen ja vahvistaa hänen päätöksensä 
olla kertomatta poliisille mitään. On varkaita, jotka 
kestävät millaista kidutusta tahansa eivätkä kerro, 
kenen kanssa he oVat olleet yhteistyössä. Mitä 



enemmän heitä hakataan, sen uppiniskaisemmiksi he 
käyvät. Kidutus voi myös murtaa ihmisen tahdon 
täydellisesti. Nyt kerron erään hyvin mielenkiintoisen 
tapauksen, jonka on julkistanut Tsekkoslovakian 
lehdistö. Dubcekin aikana maassa oli sen verran 
vapaampaa, että siellä voitiin julkaista rohkeaakin 
tekstiä. Tuolloin ilmestyi tämä artikkeli. Novotny, 
Dubcekin edeltäjä ja kommunistidiktaattori,. oli 
pidättänyt yhden lähimmistä tovereistaan, kommunis- 
tijohtajan, vannoutuneen ateistin ja kommunistisen 
puolueen keskuskomitean jäsenen. (Vankiloissa eivät 
istu vain kristityt, juutalaiset ja patriootit. Kommunis- 
tit vangitsevat toisiaankin ja kiduttavat aateveljiään 
ihan samalla tavoin kuin ketä tahansa vankia.) Tämä 
kommunistijohtaja oli siis pidätetty ja pantu yksinäi- 
seen selliin. Mieltä sekoittavat elektromagneettiset 
säteet risteilivät sellissä. Kovaäänisestä kuului yötä 
gäivää: — Onko nimesi Joosef vai eikö se ole Joosef? 
(Miehen nimi ei ollut Joosef.) — Ajattelehan asiaa 
huolellisesti. Oletko sinä Joosef vai etkö sinä ole 
Joosef? Amerikan suurin rikollinen on Dillinger, mutta 
sinä olet vielä suurempi rikollinen kuin Dillinger! Mikä 
sinun etunimesi on? Onko se Joosef vai eikö se ole 
Joosef? Olet kyllä vastavallankumouksellinen ja 
vakooja, mutta oletko Joosef vai etkö ole Joosef? 
Miestä yritettiin tehdä mielipuoleksi. Yötä päivää. 
Hänestä tuntui, että hän menettäisi järkensä. Äkkiä 
miss käsitti: — Olen nyt kohdannut ehdottoman 
pahan. Jos kommunistit kiduttavat kristittyä, he eivät 
tee absoluuttisesti pahaa, koska kommunistit uskovat, 
että he kykenevät perustamaan maanpäällisen paratii- 
sin. Kristityt estävät heidän aikeitaan, joten ei ole ihme, 
että kristittyjä kidutetaan. Kidutuksella on tavallaan 
oikeutuksensa. Mutta kun kommunisti kicluttaa 



kommunistia, hän tekee sen vain kidutuksen vuoksi. 
Sitä ei voi mitenkään puolustaa. Tai hetkinen! 
Jokaisessa lantissa on kaksi puolta, jokaisessa 
sähköjohtimessa kaksi napaa. Jos on olemassa ehdoton 
paha, ketä vastaan tämä ehdoton paha taistelee? Täytyy 
olla olemassa myös ehdoton hyvä. Sehän on sama kuin 
Jumala. Kommunistit siis taistelevat Jumalaa vastaan! 

Kun mies kutsuttiin kuulusteltavaksi, hän tuli 
hymyillen ja ilmoitti, että kovaäänisen voi sulkea, sillä 
se oli tehnyt tehtävänsä. — Minusta on tullut kristitty! 
Kuulustelija kysyi: — Kuinka se tapahtui? Mies kertoi 
hänelle koko tarinan. Kuulustelija sanoi: — Odotta- 
kaahan hetkinen. Hän meni hakemaan paikalle 
muutamia toisia ja sanoi: — Toistakaahan nyt 
kertomuksenne, niin että toveritkin kuulevat. Mies 
kertoi taas kaiken, ja kertomuksen kuultuaan kapteeni 
sanoi muille poliiseille: — Minähän sanoin, ettei tämä 
menetelmä tehoa. Te olette menneet liiallisuuksiin. 

Paholainen ei ole kaikkivaltias ja kaikkitietävä niin 
kuin Jumala. Se tekee virheitä. Kommunistien 
kidutukset ovat niin kohtuuttomia, että niitä voi 
käyttää itsensä hengelliseen kehittämiseen. 



KRIISIHETKI 

Kiduttaja odottaa kriisihetkeä. Opettele voitta- 
maan epäilys ja ajattelemaan perusteellisesti. On aina 
yksi kriittinen hetki, jolloin olet valmis ilmoittamaan 
maanalaista työtä tekevän toverisi nimen tai sanomaan, 
missä salainen kirjapaino on, tai paljastamaan jotain 
muuta. Kun ihmistä on kidutettu tarpeeksi, millään ei 
ole enää mitään merkitystä. Ellei millään ole mitään 
merkitystä, ihminen ei välitä eloonjäämisestäkään. 



Ellei millään ole mitään merkitystä, ei ole väliä 
silläkään, lopp.uuko kipu vai ei. Tee nämä johtopäätök- 
set jo aikaisemmin, niin selviydyt kriisihetken ohitse. 
Jos ohitat onnellisesti kriittisen hetken, saat suuren 
sisäisen ilon. Tunnet, että Kristus on ollut kanssasi 
ratkaisevalla hetkellä. Kommunistit ovat nykyään 
harjaantuneita ja koulutettuja — he tietävät kriisihet- 
kestä. Elleivät he saa sinusta mitään irti sillä hetkellä, he 
lopettavat kidutuksen. He nimittäin tietävät, ettei 
jatkaminen kannata. 

Minua opetettiin nuoresta kristitystä pitäen luke- 
maan joka päivä. Niin minä myös tein samoin kuin 
poikani Mihail, joka on lukenut kolme-, neljävuoti- 
aasta saakka päivittäin sivun Raamattua ja jonkun 
marttyyrin elämäkerran. Minä luen Foxin Marttyyrien 
kirjaa. Lue sinäkin sitä lapsillesi. 

Kidutukseen liittyy muutamia muitakin seikkoja. 
Se on vanhaa uskonnollista pahuutta — pahuutta 
pahuuden vuoksi — joten jos valmistaudut siihen 
hengellisesti oikealla tavalla, se voi vahvistaa sinun 
uskoasi. On hyvin tärkeää ymmärtää, mitä Jeesus 
sanoi: "Älkää siis murehtiko huomisesta päivästä, sillä 
huominen päivä pitää murheen itsestään." Minä. olen 
ollut neljätoista vuotta vankilassa. Veli Hrapov on 
istunut kaksikymmentäkuusi vuotta, Wang-Min-Da 
kaksikymmentäkahdeksan. Tuntuu mahdottomalta 
viettää pitkiä vuosia kommunistivankilassa. Mutta 
eihän kaikkea tarvitse kestää yhtä aikaa. Ei kannata 
yrittää kestää edes päivää kerrallaan — vain tunti. 
Yhden tuskan tunnin jokainen pystyy kestämään. 
Meillä on ollut joskus kauhea hammassärky, olemme 
olleet auto-onnettomuudessa ja tunteneet kenties 
sietämätöntä kipua. Ei ole tarkoitus, että kestät kipua 
enempää kuin yhden hetken kerrallaan. Kipu lisääntyy 



moninkertaiseksi, jos rupeamme muistelemaan, miten 
monta kertaa meitä on hakattu ja kidutettu ja miten 
meidät taas huomenna viedään piestäväksi, samoin 
ylihuomenna ja niin edelleen. Enhän minä tiedä, olenko 
minä huomenna elossa — tai ovatko kiduttajat elossa. 
Huomenna voi tapahtua vaikka vallankumous. Eilis- 
päivän kidutukset ovat ohitse, ja huomiset kidutukset 
eivät ole vielä alkaneet. 

* * * 

Alussa kidutus on hirvittävä järkytys ja aiheuttaa 
sietämätöntä tuskaa. Se ei ole sellaista jatkuvasti. 
Kardinaali Mindszentyn ei annettu nukkua kahteen- 
kymmeneenyhdeksään vuorokauteen. Sen jälkeen hän 
paljasti kaiken, mitä häneltä vaadittiin. Miksi? 
Muutaman unettoman päivän ja yön jälkeen tai 
muutaman päivän kestäneen kovan ruumiillisen 
kidutuksen jälkeen tulee hetki, jolloin millään ei ole 
enää mitään merkitystä. Velvollisuudet vaimoa ja 
lapsia kohtaan unohtuvat, samoin velvollisuudet oman 
hyvän nimen säilyttämiseksi ja Jumalan kunnioittami- 
seksi. Ihminen muuttuu täysin välinpitämättömäksi 
kaikelle. Se on tuo kriittinen hetki, jolloin oikein 
hengittämisellä on tärkeä merkitys. Harjoittele hengit- 
tämään oikein. 

Hengitysharjoituksilla on suuri sija hindulaisten ja 
buddhalaisten uskonnossa, nimenomaan joogassa. 
Luepa Raamatusta, millaisia hengitystapoja on ole- 
massa. Jeesus "puhalsi" apostolien ylle. Sanotaan, että 
Jeesus henkäisi heidän päälleen Pyhän Hengen. On siis 
olemassa hengitystäpä, joka välittää Pyhän Hengen. 
Ortodoksisessa kirkossa pappi ja kummit henkäisevät 
kolme kertaa kastettavan lapsen päälle. Kun Jeesus 
puhalsi, Hän välitti Pyhän Hengen. Apostolien teoissa 
kerrotaan, että Saulus "puuskui" uhkaaja murhaa. On 



murhamiehiä, jotka huokuvat rikollisuutta. Jotkut 
henkivät aviorikoksen henkeä. Voimakkaat tunteet 
aiheuttavat hengityksen nopeutumisen. Yritä riidellä 
jonkun kanssa ja samalla hengittää rauhallisesti, 
rytmikkäästi ja syvään. Huomaat, ettei riitelemisestä 
tule mitään. 

Oikea hengitystäpä on yksi kidutuksen vastustus- 
keino. Kavallus merkitsee kaiken särkemistä. Olet 
kristitty, johon Jumala luottaa ja monet ihmiset. Sinun 
täytyy pitää takanasi maanalaisen seurakunnan 
salaisuudet. Kavaltaminen aiheuttaisi voimakkaan 
tunteen. Tiedät, millaista on, kun olet kovan paineen 
alla: et voi riidellä ja huutaa niin kauan kuin hengität 
tasaisesti ja syvään. Sillä tavoin hengittäen ei onnistu 
myöskään suurta tunteenpurkausta vaativa kavallus. 
Hengitä kidutuksen aikana sillä tavoin, että sinusta ei 
ole petturiksi. Hengitä rytmikkäästi, rauhallisesti — ja 
hyvin, hyvin syvään. 

Happi antaa koko ruumiille vastustuskykyä, joka 
tasapainottaa reaktioitasi }a antaa sinulle rauhallisen 
asenteen. 

Toinen asia, jonka maanalaisen työntekijän pitää 
tietää, eikä vain päällään vaan myös sormenpäissään: 
Hän kuuluu Kristuksen ruumiiseen. Hän kuuluu 
ruumiiseen, jota on pahoinpidelty jo melkein kaksitu- 
hatta vuotta. Sitä on kohdeltu kaltoin aina, ei vain 
Golgatalla, vaan myös monissa vainoissa Rooman 
ajoista saakka. Kristuksen ruumista pahoinpitelivät 
natsit, ja sitä on kidutettu Neuvostoliitossa melkein 
kuusikymmentä vuotta. Kääntymyksessäni minusta on 
tietoisesti tullut osa tätä runnottua ruumista, pilkattua 
ruumista, syljettyä ruumista, piikkikruunulla kruunat- 
tua ruumista ja ruumista, jonka käsien ja jalkojen läpi 
on lyöty naulat. Hyväksyn sen myös omaksi tulevaksi 



kohtalokseni. En koskaan ajattele Jeesusta Pelastajana, 
joka ristiinnaulittiin kaksituhatta vuotta sitten. Kärsi- 
myksen Jeesuksen mystisessä ruumissa täytyy tulla 
todellisuudeksi minulle. Jotkut Raamatun opetukset 
ovat vaikeasti sulatettavia. "Jos joku tulee minun 
tyköni eikä vihaa isäänsä ja äitiänsä ja vaimoaan ja 
lapsiaan ja veljiään ja sisariaan, vieläpä omaa 
elämäänsäkin, hän ei voi olla minun opetuslapseni." 
Nämä sanat eivät merkitse juuri mitään vapaassa 
maailmassa. 

KORKEIN RAKKAUS 

Olet varmaan lukenut Stefanus-kirjallisuudesta, 
että Neuvostoliitossa on tuhannet lapset otettu pois 
vanhemmiltaan siksi, että heille on kotona opetettu 
Kristusta. Uskovan on rakastettava enemmän Kris- 
tusta kuin perhettään. Kuvittele seisovasi oikeuden 
edessä. Tuomari ilmoittaa sinulle, että jos kiellät 
Kristuksen, saat pitää lapsesi. Ellet suostu, tämä on 
viimeinen kerta, kun näet lapsesi. Sydämesi saattaa 
murtua, mutta vastauksesi pitäisi olla empimätön: — 
Minä rakastan Jumalaa. 

Nadia Sloboda lähti kotoa istumaan neljän vuoden 
vankeustuomiota. Häneltä riistettiin lapset, mutta hän 
lähti kotoaan laulaen. Lapset, joita poliisit odottivat 
autossa viedäkseen heidät pois, sanoivat laulavalle 
äidilleen: — Älä huolehdi meistä. Vaikka me 
joutuisimme mihin tahansa, me emme luovu uskos- 
tamme! Eivätkä he luopuneet. 

Kun Jeesus oli ristillä, Hän ei kärsinyt ainoastaan 
ruumiillisesti. Hänen äitinsä seisoi Hänen edessään 
kärsien myös. Hänen äidillään oli kärsivä Poika. He 
rakastivat toisiaan, mutta Jumalan kunnia oli 



kysymyksessä, minkä tähden inhimilliset tunteet olivat 
toissijaisia. Vain jos me otamme tämän asenteen nyt ja 
lopullisesti, me olemme valmiita maanalaiseen työhön. 

Vain Kristuksen, suuren kärsijän, kipujen miehen, 
täytyy elää meissä. Kommunistimaissa on käynyt 
joskus niin, että kommunistikiduttajat ovat heittäneet 
kädestään kumipampun ja kysyneet: — Mikä sädekehä 
sinulla on pääsi ympärillä? Kuinka sinun kasvosi 
loistivat noin? En voi enää hakata sinua! Raamatussa 
kerrotaan, että kivitettävän Stefanuksen kasvot loisti- 
vat. Tiedän kommunistikiduttajien sanoneen vangeille: 
— Huutakaa kovalla äänellä, itkekää äänekkäästi, 
ikään kuin minä pieksisin teitä, jotta toverini uskovat 
minun kiduttavan teitä. Minä en voi hakata teitä! 
Ajattele: Huutaisit vain eikä sinulle tapahtuisi mitään! 
Toisissa tapauksissa vankeja todella kidutetaan, joskus 
kuoliaiksi. Silloin joutuisit valitsemaan Kristuksen 
puolesta ja Hänen kanssaan kuolemisen tai petturiksi 
ryhtymisen. Eihän elämän jatkamisella kuitenkaan olisi 
mitään arvoa, jos sinua hävettäisi katsoa peiliin, koska 
sieltä tuijottaisivat sinua kavaltajan silmät! 

Tämä ajatustapa on ensimmäinen maanalaisen 
työntekijän edellytys, eritoten maanalaisen pastorin — 
ja vielä useammin maanalaisen pastorin vaimon. 
Tällaisen papin vaimolla on nimittäin poikkeuksellinen 
osa. Hänen täytyy vahvistaa miestään. Hänen täytyy 
antaa miehelleen rohkeutta suoriutua kaikesta. Jos 
vaimo on pyytelemässä miestään elokuviin ja tavan- 
omaisiin elämän huvituksiin, mies ei voi olla tehokas 
maanalainen taistelija. Vaimon on ajettava miestään 
työhön, taisteluun ja itsensä uhraamiseen. 



OPI OLEMAAN HILJAA 

Toinen asia, mikä maanalaisessa seurakunnassa on 
opittava, on hiljaa oleminen. Pastorit ovat ammatiltaan 
puhuvaista väkeä. Pastorin ei kuitenkaan ole tarkoitus 
puhua koko -ajan. Kukaan ei voi saarnata hyvin, ellei 
hän ole hyvä kuuntelija. Kun katson julistajanuraani 
taaksepäin, huomaan, että olen voittanut kuuntele- 
malla paljon enemmän sieluja kuin puhumalla. 
Ihmisillä on niin paljon taakkoja sydämellään eikä 
kenelläkään tahdo olla kärsivällisyyttä kuunnella heitä. 
Omalla miehelläsikään ei ole kärsivällisyyttä, eikä 
vaimollasi, eikä lapsillasi. Nuoret haluavat aina olla 
jossain muualla kuin missä he ovat. Kukaan ei kuuntele 
sinua. Jos joku löytää ihmisen, joka kuuntelee, hän on 
jo voitettu — ilman suuriakaan puheita. Maanalaisessa 
seurakunnassa vaikeneminen on ensimmäisiä sääntöjä. 
Jokainen varomaton sana, jonka päästät suustasi, voi 
aiheuttaa jonkun ihmisen vangitsemisen. Eräs ystäväni, 
joka oli huomattava kristillinen säveltäjä, joutui 
vankilaan sen vuoksi, että uskovaiset sanoivat aina: — 
Kuinka kaunis onkaan tämä veli — n säveltämä laulu! 
Ystävääni kiitettiin, ja siitä hyvästä hän sai viisitoista 
vuotta vankeutta. Laulaa saa, mutta ei saa mainita sen 
ihmisen nimeä, joka laulun on tehnyt. 

Et opi olemaan vaiti sillä hetkellä, kun kommunistit 
ottavat maan hallinnon. Sinun on opeteltava vaikene- 
misen taitoa kääntymyshetkestäsi lähtien. Kristitty on 
ihminen, joka puhuu vähän, mutta painavaa asiaa. Jos 
hän sanoo sanankin, hän miettii, aiheutuuko siitä 
kenellekään harmia. 

Solzhenitsyn, Nobelin palkinnon voittaja, kertoi 
eräässä haastattelussa, että hänen pahin vainoajansa — 
hänen ilmiantajansa — oli hänen entinen vaimonsa. 
Sananlaskuissa varoitetaan kertomasta salaisuuksia 



edes vaimolle. Tämä on Jumalan Sanan neuvo. Jumala 
tiesi, että maailmassa tulisi olemaan maanalainen 
seurakunta. Hän tiesi senkin, että jonakin hetkenä 
vaimo saattaa vihastua mieheensä jonkin asian tähden. 
Kommunistit tekivät Solzhenitsynin sihteerin aseman 
niin vaikeaksi (hänetkin oli ilmiantanut Solzhenitsynin 
vaimo), että hän meni hirteen. Jos Solzhenitsyn olisi 
ollut vaiti, sitä ei olisi tapahtunut. 

Kiitän Jumalaa niistä vuosista, jotka jouduin 
viettämään eristyssellissä. Olin kolme vuotta kuuden 
metrin syvyydessä maan alla. En kuullut ikinä 
sanaakaan. En puhunut sanaakaan. Ei ollut kirjoja. 
Ulkopuolisia ääniä ei kuulunut. Vartijoilla oli 
huopapohjaiset kengät; heidän lähestymistään ei 
voinut kuulla. Sisäiset äänetkin lakkasivat aikaa 
myöten. Meitä huumattiin ja piestiin. Unohdin koko 
teologiani. Unohdin koko Raamatunkin. Eräänä 
päivänä huomasin unohtaneeni Isämeidän rukouksen. 
En pystynyt lukemaan sitä enää. Tiesin, että se alkoi: 
"Isä meidän . .", mutta en muistanut jatkoa. Olin silti 
tyytyväinen sanoessani: — Isä meidän, olen unohtanut 
rukouksen* mutta Sinä varmaan osaat sen ulkoa. 
Kuulet sen tuhansia kertoja päivässä. Pane joku 
enkelisi rukoilemaan Isämeidän rukous puolestani. 
Minä olen ihan hiljaa. Yhteen aikaan minun ainoa 
rukoukseni oli: — Jeesus, minä rakastan Sinua. Toistin 
sitä vähän päästä. — Jeesus, minä rakastan Sinua. Ja 
kohta taas: — Jeesus, minä rakastan Sinua. Sitten sekin 
rukous alkoi käydä liian vaikeaksi. Meidät huumattiin 
aineilla, jotka sekoittivat järkemme. Olimme hirvittä- 
vän nälkäisiä. Aika ajoin saimme vain yhden leipäpalan 
viikossa. Meitä piestiin ja kidutettiin. Pimeyskin teki 
tehtävänsä. Oli mahdotonta keskittyä enää edes niin 
paljon, että olisi voinut sanoa: — Jeesus, minä rakastan 



Sinua. Lopetin rukoilemisen, koska tiesin, ettei se ollut 
välttämätöntä. Korkein tietämäni rukouksen muoto on 
Herraa rakastavan ihmisen sydämen hiljainen sykintä. 
Jeesus tietää, että jokainen sykähdys on Hänen. 

Kun pääsin pois eristyssellistä ja jouduin toisten 
vankien joukkoon, jotka puhuivat, ihmettelin, miksi he 
puhuivat! Niin suuri osa meidän puheestamme on 
hyödytöntä. Kun ihmiset tapaavat ensi kerran, toinen 
sanoo: — Hauska tutustua. Toinen vastaa: — Erittäin 
hauska tutustua. Mitä hyötyä moisesta sanahelinästä 
on? Sitten toinen kysyy: — Eikö olekin hieno ilma? 
Toinen vastaa: — On todella. Mitä varten pitää 
keskustella siitä, onko ilma hyvä? Me emme ilmeisesti 
ota vakavasti Jeesuksen sanoja. Hänhän sanoi, että 
meitä ei tuomita vain jokaisesta pahasta sanasta vaan 
myös jokaisesta hyödyttömästä. Niin Raamattuun on 
kirjoitettu. Turha puhe merkitsee kommunistimaassa 
vankilaa ja kuolemaa veljelle. Kiitostakaan ei saa 
veljestä antaa, ellei se ole välttämätöntä, sillä se voi 
merkitä katastrofia. Kun joku tulee käymään luonasi, 
sinä ehkä sanot: — Voi, ikävää, ettet tullut hieman 
aikaisemmin. Veli — lähti juuri! Vieras saattaa 
kuitenkin olla salaisen poliisin ilmiantaja., Nyt hän 
tietää, että veli — on kaupungissa. Muista pitää suusi 
kiinni. Opettele se taito nyt. 

LUVALLISIA SOTAJUONIA 

Maanalaista työtä ei voi tehdä käyttämättä 
sotajuonia. Muistan erään tapauksen Neuvostoliitosta. 
Kommunistit epäilivät kristittyjen kokoontuvan erääs- 
sä paikassa ja alkoivat tarkkailla katua. He tiesivät, että 
uskovaisilla oli kokous jossain sillä kadulla. He näkivät 
erään pojan kävelevän sitä taloa kohti, jossa he 



otaksuivat kokouksen olevan. Poika pysäytettiin ja 
poliisit kysyivät: — Mihin sinä menet? Poika vastasi 
surullisena: — Vanhin veljeni on kuollut. Koko perhe 
kokoontuu lukemaan Hänen testamenttiaan. Poliisit 
olivat hyvin myötätuntoisia. He taputtivat poikaa 
olalle ja sanoivat: — Menehän sitten. Eikä poika 
valehdellut! 

Eräs mies vietiin poliisien kuulusteltavaksi. Häneltä 
kysyttiin: — Kokoonnutteko te vielä kokouksiin? Mies 
vastasi: — Toveri kapteeni, rukouskokoukset ovat 
nykyään kiellettyjä. — Hyvä on, hänelle vastattiin. — 
Voitte mennä. Mies oli todennut vain, että rukousko- 
koukset olivat kiellettyjä, mutta ei hän kieltänyt 
käyvänsä niissä. 

Eräs Stefanus-Lähetyksen kuriiri matkusti kommu- 
nistimaahan. Rajalla hänet pysäytettiin ja häneltä 
kysyttiin: — Mitä kirjoja teillä on mukananne? Mies 
vastasi: — Minulla on Shakespearen ja Jehovan kootut 
teokset. Poliisi ei halunnut paljastaa tietämättömyyt- 
tään. Jehova saattoi olla hyvinkin tungettu brittiläinen 
runoilija. Hän olisi häpäissyt itsensä, jos hän olisi 
tunnustanut, ettei ollut ikinä kuullutkaan Jehovasta. 
Poliisi näytti hämillään tietä: — Hyvä on, hyvä on. 
Olkaa hyvä vain. 

On olemassa luvallisia sotajuonia! 

Jos enkelit ovat vain lasten satuolentoja, minä en 
niitä tarvitse. Enkelit ovat kuitenkin todellisuutta. 
Meillä on jokaisella suojelusenkeli. Missä kristityt 
kokoontuvat, paikalla on aina myös pahuuden 
olentoja. Meidän on luotettava enkeleihin ja Pyhään 
Henkeen. Meidän ei ole pakko kertoa totuutta 
ateistityrannille. Meidän ei ole pakko ilmoittaa hänelle, 
mitä me teemme. Tehköön hän tungettelevia kysymyk- 
siä, yrittäköön parhaansa mukaan päästä selville 
totuudesta. 



Jos minä kysyisin sinulta: — Paljonko sinulla on 
rahaa pankissa? tai: — Paljonko ansaitset kuukau- 
dessa? minä olisin tunkeileva. Moisiin kysymyksiin ei 
tarvitse vastata. Ei ole hienoa kysyä tytöltä, josko 
hänellä on poikaystävä tai onko hän rakastunut 
johonkuhun. On hyvin todennäköistä, ettei tyttö vastaa 
sellaisiin kysymyksiin. Ei ole myöskään sopivaa udella 
ihmisen uskonnollisia harrastuksia, ellei hän kerran 
halua kertoa niistä. Se on toisen yksityisasioihin 
sekaantumista. Ateistisella valtiolla ei ole oikeutta 
udella meiltä vakaumuksellisia asioita, eikä meidän ole 
pakko vastata sellaisia asioita koskeviin kysymyksiin. 

Kuulustelussa uskovaisille esitetään kaikenlaisia 
kysymyksiä. Kommunistit sanoivat minulle muun 
muassa: — Te olette kristitty ja pastori kaiken lisäksi. 
Teidän on puhuttava totta. No niin, kertokaahan, 
ketkä johtavat maanalaista seurakuntaa. Missä te 
kokoonnutte? Keitä te tapaatte? Ketkä ovat johtomie- 
hiänne eri kaupungeissa? Jos minä olisin kertonut 
totuuden, lukemattomia miehiä olisi vangittu, ja jos he 
taas olisivat kertoneet kaiken, miten olisikaan lopulta 
käynyt? Tällainen tilanne täytyy estää. Vaikka 
vaikenemisen seuraus olisi piestäväksi ja kidutettavaksi 
joutuminen, meidän täytyy vaieta kuolemankin uhalla. 

Tunnen erään pastorin, joka kärsii jatkuvasti 
pahoja kipuja — yhtä pahoja kuin minä silloin, kun 
minua piestiin — jalkapalloharrastuksen vuoksi! 
Hänen jalkansa loukkaantui pelissä ja aiheuttaa hänelle 
jatkuvasti kovia kipuja. Jalkapallon takia ihmiset ovat 
valmiita kärsimään kipuja. Kun kivut loppuvat, he 
menevät taas pelaamaan, vaikka hyvin tietävät, että 
uusi loukkaantuminen on todennäköinen. Yhtä helppo 
on kestää fyysistä kipua veljiensä suojelemiseksi 
pidätykseltä. Pahinta, mitä voi tapahtua, on, että 



kuolet kidutuksiin. Mutta kuolemahan on maailman 
tavallisin tapahtuma. 

Kerran ilmestyi rikkaan miehen ovelle kerjäläinen, 
joka kysyi, voisiko hän viettää yön rikkaan miehen 
talossa. Hän selitti, ettei hänellä ollut nukkumapaik- 
kaa. Rikas mies hätisti kerjäläisen pois selittäen, ettei 
talo ollut mikään hotelli. Köyhä mies pyysi anteeksi ja 
lupasi jatkaa matkaa. — Mutta olisitteko ystävällinen 
ja vastaisitte ensin yhteen kysymykseen, hän jatkoi. — 
Teillä on tavattoman kaunis talo. Kuka tämän on 
rakentanut? Rikas mies oli imarreltu. — Isoisäni 
rakensi tämän, hän vastasi. — Missä isoisänne nyt on? 
kerjäläinen kysyi. — Hän on kuollut jo kauan sitten. — 
Kuka talossa asui isoisänne jälkeen? — Isäni. — 
Vieläkö hän elää? — Ei, hänkin on jo kuollut. — Kuka 
talossa nyt asuu? — No, minä tietysti. — Kuoletteko 
tekin? — Totta kai. — Kuka teidän jälkeenne tässä 
talossa asuu? — Lapseni, toivottavasti, mies totesi. 
Silloin kerjäläinen sanoi: — Miksi te sitten olette 
minulle niin töykeä? Väitätte, ettei tämä muka ole 
hotelli. Hotellihan tämä juuri on. Asukkaat vaihtuvat 
jatkuvasti niin kuin hotellihuoneessa! Kun te pakkaatte 
tavaranne, tulee tilalle joku toinen. 

Kuolema on väistämätön. Ota sinä se elämään 
kuuluvana itsestäänselvyytenä. Jos Jumala haluaa 
minun kuolevan tänään, Hän ei tarvitse siihen 
kommunistikiduttajaa. Voin kuolla sydäninfarktiin. 
Kukaan ei voi lyhentää minun elämääni päivääkään. 
Kuolen, kun Jumala kutsuu minut. 

SALAKAVALAT RIIDAT 

Maanalaisessa seurakunnassa ei sallita pienintä- 
kään riitaa. Riitaisuus merkitsee maanalaisessa seura- 



kunnassa pidätyksiä, kidutuksia ja kenties jonkun 
kuolemaa. Kommunistit katselevat ja kuuntelevat. 
Heillä on ilmiantajansa maanalaisessa seurakunnassa. 
Kun seurakunnassa riidellään, sen jäsenet syyttelevät 
toisiaan. Yksi sanoo: — Kun olit veli —n kanssa, teit sitä 
ja sitä. Ja poliisit pidättävät tuossa tuokiossa veli —n. 
Käytä ehdottomasti salanimiä. Riidat tuovat aina esiin 
nimiä ja tapahtumia. Ei siis ihme, että Raamatussa 
kielletään riiteleminen uskovien kesken. Eräässä 
Romanian kaupungissa oli suuri riita kahden seura- 
kunnan välillä. Toinen oli baptisti-seurakunta, toinen 
käytti itsestään nimitystä "Erottautuneet Veljet" 
Kiivas riita päättyi molempien seurakuntien johtomies- 
ten pidätykseen. 

Tiedän, että pääsen taivaaseen vain, jos olen pyhä ja 
nuhteeton. Parasta on siis aloittaa pyhityselämä jo 
tänään. On liian myöhäistä ruveta pyhäksi, kun on jo 
taivaassa. Silloin ei tiedä, kuinka aloittaisi. Pyhitys- 
elämä on pantava alulle jo nyt. Sama pätee riitojen 
välttämiseen. Jos riiteleminen ei sovi sen jälkeen, kun 
kommunistit ovat ottaneet maan hallinnon käsiinsä, on 
parasta lopettaa riitely jo nyt. 

Murheellista kyllä rautaesiripun takana työskente- 
levät järjestötkin riitelevät keskenään. Riidoista on 
nähty olevan dramaattisia seurauksia. Tällaisia kiistoja 
pitäisi jos suinkin mahdollista välttää. Jopa perheriita 
voi merkitä kuolemaa kommunistimaassa. Olin 
aikanani sellissä miehen kanssa, jolla oli tyttöystävä. 
Niin kuin nuorena joskus käy, niin tämäkin mies tapasi 
toisen tytön, josta hän piti enemmän kuin ensimmäi- 
sestä. Mutta mies oli kertonut entiselle tyttöystävälleen 
muutamia salaisuuksia, jotka petetty tyttö meni 
paljastamaan salaiselle poliisille. Mies sai elinkautisen 
tuomion. Hän menetti vankilassa järkensä. 



Maanalaiseen työhön valmentautuminen on peri- 
aatteessa samanlaista kuin tavalliseen kristilliseen 
työhön valmistautuminen. Ero on vain siinä, että 
valmistumisen on tapahduttava syvällisemmin, että 
työstä on tultava ihmiselle todellisempi — suorastaan 
osa hänen elämäänsä. Tiedän maita, joissa kahden 
seurakunnan paimenen tai vanhimman välinen riita on 
tuhonnut kokonaisia seurakuntia. Tällaista tapahtuu 
kaikkialla, mutta kommunistimaassa se merkitsee 
vankeutta tai kenties peräti kuolemaa. 

Kidutus ei ole ainut kommunistien käyttämä 
menetelmä. He osaavat myös aivopesun. Meidän pitää 
tietää, miten aivopesua vastustetaan. Vapaassa maail- 
massakin harjoitetaan aivopesua. Lehdistö, radio ja 
televisio aivopesevät meitä. Coca-Colan juomiseen ei 
ole olemassa mitään erityistä syytä. Juot sitä siksi, että 
sinut on aivopesty. Vesi on varmaan parempaa juomaa 
kuin Coca-Cola. Mutta kukaan ei toitota kirkuvin 
mainoksin: "Juo vettä!" Jos yedenjuontia mainostet- 
taisiin tarpeeksi, me joisimme vettä. 

VASTUSTA AIVOPESUA 

Kommunistit ovat kehittäneet aivopesutekniikan 
äärimmilleen. 'Menetelmät vaihtelevat, mutta kommu- 
nistivankiloiden aivopesu koostuu pääasiallisesti selkä- 
nojattomalla jakkaralla istumisesta — on istuttava 
paikallaan seitsemäntoista tuntia vuorokaudessa, eikä 
ole mahdollista hetkeksikään rentoutua nokosista 
puhumattakaan — ja iskulausemaisten hokemien 
kuuntelemisesta. Seitsemäntoista tuntia päivässä täl- 
laista: — Kommunismi on hyvää. Kommunismi on 
hyvää. Kommunismi on hyvää. Kristinusko on kuollut. 
Kristinusko on kuollut. Kristinusko on kuollut. 



Antaudu. Antaudu. Antaudu. Moiseen hokemiseen 
pitkästyy jo muutamassa minuutissa. Mutta vangin on 
kuunneltava sitä viikkoja, kuukausia, jopa vuosia, 
keskeytyksettä. Voin vakuuttaa, ettei se ole helppoa. Se 
on kidutuksista pahimpia, paljon pahempaa kuin 
ruumiillinen kidutus. Mutta Kristus on nähnyt kaiken 
ennalta, sillä Hän ei ole riippuvainen ajasta. Hänelle 
tulevaisuus, menneisyys ja nykyhetki ovat sama asia: 
Hän tietää kaiken alusta saakka. Kommunistit keksivät 
aivopesun liian myöhään! Kristus oli jo keksinyt 
aivopesun vastakohdan, sydämen pesun. Hän on 
sanonut: "Autuaita ovat puhdassydämiset, sillä he 
saavat nähdä Jumalan." 

Stefanus, ensimmäinen Kristuksen puolesta hen- 
kensä antanut marttyyri, seisoi keskellä satoja ihmisiä, 
jotka keräsivät kiviä heittääkseen ne hänen päällensä. 
Stefanus sanoi: "Katso, minä näen". Stefanuksen 
vaimo varmaan ajatteli, että Stefanus näki, missä 
vaarassa hän oli, ja oli aikeissa paeta. Mutta Stefanus 
sanoikin: "Minä näen Ihmisen Pojan seisovan Jumalan 
oikealla puolella." Ehkä vaimo sanoi (tätä ei ole 
kirjoitettu Raamattuun): — Mutta etkö näe tuota 
vihaista joukkoa, joka aikoo kivittää sinut? Siihen 
Stefanus: — Kyllähän minä näen tuossa ympärillä 
muutaman pienen muurahaisen, mutta niitä nyt ei 
kannata edes mainita. Minä katson Jeesusta! Stefanus 
ei katsonut surmaajiaan. Autuaita ovat puhdassydä- 
miset. 

Aivopesua pitää vastustaa. Minua on aivopesty yli 
kaksi vuotta. Nyt kommunistit varmaan sanoisivat, 
että aivoni ovat yhä likaiset. Minä ja muut aivopesun 
uhrit hoimme samassa tahdissa kuin kommunistit 
omaa iskulausettamme: — Kristuskin oli kuollut! 
Kristuskin oli kuollut! Me vain tiesimme, että Kristus 



oli noussut kuolleista. Muistimme elävämme pyhien 
yhteydessä. 

Ajattelemme tavallisesti, että Herran luokse siirty- 
neet pyhät ovat jossain ylhäällä tähtien tienoilla. Raa- 
mattu ilmoittaa, missä he ovat. "Sentähden, kun meillä 
on näin suuri pilvi todistajia ympärillämme . . ." 
(Hebr. 12:1). Miksi pyhät istuisivat tähdissä? Hehän 
ovat täällä, missä todelliset taistelijat ja kärsijät ovat. 
Hengen maailmassa ei ole käsitteitä täällä ja siellä. Aika 
ja paikka ovat tuntemattomia Hengen maailmassa. Me 
olimme vankilassa, ja pyhät olivat meidän seuras- 
samme. Me tunsimme koko ajan marttyyrien läsnä- 
olon. Minusta henkilökohtaisesti tuntui, että Maria 
Magdaleena oli luonani. Aivopesun aikana ajattelin: — 
Minulle uskotellaan, että kristinusko on muka kuollut. 
Vaikka he olisivat oikeassakin, mitä se muuttaisi? 
Miten minun tilanteeni muuttuisi, vaikkei maailmassa 
olisi ketään muuta kristittyä kuin minä? Maria Magda- 
leena rakasti Jeesusta. Kun Jeesus oli kuollut, hän 
rakasti kuollutta Jeesusta. Hän pysytteli Jeesuksen 
haudan luona vaikka tiesi, ettei Jeesus voinut tehdä 
hänelle mitään. Ei Jeesus silloin voinut tehdä ihmeitä, 
ei nostaa sormeaankaan Marian hyväksi. Hän ei voinut 
sanoa Marialle ainuttakaan lohdutuksen sanaa. Hän ei 
voinut pyyhkiä pois kyyneliä. Hän oli kuollut. Mutta 
Maria rakasti Vapahtajaa, elävänä ja kuolleena. Jeesus 
oli joka tapauksessa Vapahtaja. Sanokaa vain, että Hän 
on kuollut. Rakastan Häntä aivan yhtä paljon kuin jos 
Hän olisi elossa. Vaikka koko maailmanlaajuinen seu- 
rakunta olisi kuollut tai menettänyt uskonsa, minulla ei 
ole mitään syytä luopua uskostani. 

Meidän on päästävä uskonvarmuuteen. Olen jo 
sanonut, ettei heprean kielessä ole lainkaan sanaa 



epäillä. Käsitettä ei esiinny Vanhassa testamentissa. 
Nyt haluaisin sanoa erään toisen sanan, jota ei myös- 
kään ole heprean kielessä. Kirkkojen Maailmanneuvos- 
ton johtajat ovat syyttäneet minua monta kertaa. He 
ovat kirjoittaneet minua vastaan. He hyökkäävät 
minua vastaan aina väittäen: — Wurmbrand maalaa 
rautaesiripun takaisen tilanteen mustavalkoiseksi. Se ei 
ole sellainen. On olemassa myös harmaa väri. Vastauk- 
seni on: Hyväksyn heidän vastalauseensa, jos he näyttä- 
vät minulle Uudesta testamentista yhdenkin "harmaa"- 
sanan. Uudessa testamentissa mainitaan useita värejä, 
mutta harmaata, joka syntyy mustan ja valkoisen sekoi- 
tuksesta, ei mainita. Asia on totta tai ei ole totta. Se on 
oikein tai väärin. Se on musta tai valkoinen. Sinun on 
kuljettava maailman kanssa tai Kristuksen kanssa. 
Meidän täytyy olla näistä uskon ongelmista yhtä vuo- 
renvarmoja kuin kertotaulusta. Kaksi ynnä kaksi on 
neljä. Se pitää aina paikkansa. Tämä totuus ei muutu 
sen perusteella, onko perheeni elossa vai surmattu, 
saanko minä tarpeeksi syötävää vai näenkö nälkää, 
olenko vapaana vai vankilassa, hakataanko minua vai 
paijataanko. Kaksi päänsilitystä plus kaksi päänsili- 
tystä on neljä päänsilitystä, ja kaksi selkäsaunaa plus 
kaksi selkäsaunaa on neljä selkäsaunaa. Varmuus 
Totuudesta ja sellainen rakkaus kuin Maria Magdalee- 
nalla oli, auttavat sinua vastustamaan aivopesua. Vii- 
meiseen saakka. 

En pyri näyttelemään sankaria. Olen ihminen, ja 
niin kuin jokaisella ihmisellä minullakin on vikani ja 
heikkouteni. Sen tähden me olemme olemassa seura- 
kuntana, että rohkaisisimme toisiamme heikkouden 
hetkinä. Hirvittävän paineen alla minäkin kerran kuis- 
kasin erään läheisen veljen korvaan — hän oli presby- 
teeripappi ja erittäin hyvä kristitty: — Kuule, veljeni, 



luulen, että olen menettänyt uskoni. En taida enää olla 
uskossa! Tuo mies ei koskaan lakannut hymyilemästä. 
Nytkin hän hymyili kysyessään minulta: — Oletko jos- 
kus sitten ollut uskossa? — Ihan varmasti, vastasin. — 
Muista sitten eräs Raamatun jae. Kun Maria meni Eli- 
sabetin luokse, Elisabet sanoi hänelle: "Autuas se, joka 
uskoi." Elisabet sanoi sen menneessä aikamuodossa. 
Jos olet joskus uskonut, sinä olet autuas. Elä siinä 
autuudessa! En pysty sanoin kuvaamaan, mitä nuo 
sanat merkitsivät minulle niissä olosuhteissa. En tiedä, 
miten vahva sanojen teologia on, mutta me emme niihin 
aikoihin eläneet teologian varassa. Me elimme muis- 
toista. Ei ihme, että Raamattu opettaa meitä pitämään 
mielessämme kaikki Herran meille joskus antamat siu- 
naukset. Muistele menneitä siunauksiasi, jos joudut 
pimeään sielun yöhön. 

YKSINÄISYYDEN VOITTAMINEN 

Yksi suurimpia maanalaisen taistelijan ongelmia on 
yksinäisyyden tunteen voittaminen. (Minä onneksi 
tapasin vangin, joka oli ollut seitsemäntoista vuotta 
eristyssellissä.) Meillä ei ollut ainuttakaan kirjaa. Raa- 
matusta nyt ei ollut puhettakaan, mutta myös kaikki 
muut kirjat olivat kiellettyjä. Emme saaneet edes pientä 
paperinpalaa emmekä kynää. Emme kuulleet koskaan 
mitään ääntä. Ei ollut kerrassaan mitään, mihin huo- 
mio olisi kiinnittynyt. Sitä vain tuijotti seiniä, siinä 
kaikki. Tavallisesti ihminen tulee sellaisissa olosuh- 
teissa hulluksi. Lue vankilaelämää käsitteleviä kirjoja 
— Papillonia esimerkiksi ja muita samantapaisia teok- 
sia. Ne ovat arvokaita tulevalle maanalaisen työn teki- 
jälle, jotta hän pääsisi perille vankilan ilmapiiristä siinä 
määrin kuin se on vapaalle ihmiselle mahdollista. Huo- 



maat, miten tehokkaasti vuosien yksinolo sekoittaa 
ihmismielen, kun ei ole mitään huomion kohdetta. 
Voin kertoa omista kokemuksistani, siitä, miten minä 
vältyin sekoamasta, mutta tähdennän taas, että tätäkin 
on harjoiteltava elämällä jo etukäteen tietyllä tavalla. 
Kuinka kauan pystyt olemaan yksin ilman Raamattua? 
Miten pitkään siedät omaa seuraasi, ennen kuin avaat 
radion, levysoittimen tai muun hiljaisuuden karkoitta- 
jan? 

Minä ja monet muut vangit toimimme näin: Emme 
koskaan nukkuneet yöllä. Nukuimme päivällä. Yöt 
olimme valveilla. Tiedäthän, että psalmista sanoo: 
"Kiittäkää Herraa, kaikki te Herran palvelijat, jotka 
öisin seisotte Herran huoneessa." Yksi yöllä lausuttu 
rukous vastaa kymmentä päiväsaikaan luettua ru- 
kousta. 

Suuret synnit ja rikokset tehdään öisin. Ryöstöt, 
juomingit, irstaat juhlat, aviorikokset — ne ovat kaikki 
yöelämään kuuluvia asioita. Päivällä ihmisten on 
oltava työssä tai koulussa. Demonivoimat ovat yön voi- 
mia. Siksi on tärkeää vastustaa niitä yöllä. Yövalvonta 
on tärkeää. Vapaassa maailmassa yöjumalanpalveluk- 
sia ei juurikaan tunneta. Minun maassani kristityt piti- 
vät yökokouksia jo ennen kuin kommunistit ottivat 
vallan. Poikani Mihail on tutustunut yökokouksiin jo 
kolme-, neljävuotiaana. Meillä oli tapana viettää koko 
yö rukouksessa. Pikkulapset rukoilivat myös jonkin 
aikaa, sitten he alkoivat potkia toisiaan, saivat hieman 
läksy tystä, rukoilivat taas aikansa ja nukahtivat lopulta 
jonkin pöydän alle. Näin heidät kasvatettiin yöjuma- 
lanpalveluksiin. 

Eristyssellissä me heräsimme silloin, kun toiset van- 
git menivät nukkumaan. Me veimme läpi ohjelmaa, 
joka oli niin rankka, ettemme me kunnolla selviytyneet 



siitä. Me aloitimme rukouksella, joka kiersi koko maa- 
ilman. Me rukoilimme jokaisen maan puolesta, jonka 
kaupunkien tai asukkaitten nimiä oli tiedossamme. Me 
rukoilimme myös suurten julistajien puolesta. Siinä 
meni hyvinkin tunti, pari. Me rukoilimme lentäjien 
puolesta, rukoilimme merimiesten puolesta, rukoi- 
limme vankilassa olevien puolesta. Raamattu kertoo, 
millä tavoin me voimme ilahduttaa itseämme jopa 
kommunistivankilan sellissä: "Iloitkaa iloitsevien 
kanssa." Iloitsen siitä, että jossain on perheitä, jotka 
kokoontuvat lukemaan yhdessä Raamattua, sanomaan 
toisilleen sukkeluuksia ja nauttimaan toistensa seu- 
rasta. Tiesin, että jossain oli poika, joka rakasti tyttöä ja 
vietti aikaansa hänen seurassaan. Heidän ilostaan saa- 
toin minäkin iloita. Jossain oli rukouskokous, ja jos- 
sain joku nautti hyvää ateriaa. Iloitsimme iloitsevien 
kanssa. 

Matkustettuani rukouksessa ympäri maailman 
aloin lukea Raamattua ulkomuistista. Maanalaisen 
työntekijän on hyvin tärkeää osata ulkoa paljon Raa- 
mattua. 

Kerronpa erään huvittavankin tapauksen. Kerran 
kun lepäsin vuoteen virkaa toimittavilla lankuillani, 
muistelin Jeesuksen vuorisaarnaa niin kuin Luukas sen 
kertoo. Tulin siihen kohtaan, jossa sanotaan: " 
Ihmisen Pojan tähden. Iloitkaa sinä päivänä, rie- 
muun ratketkaa . . " Juuri näinhän Jeesus Luukkaan 
mukaan sanoi. Tulin ajatelleeksi: — Olenpa minä syyl- 
listynyt pahaan laiminlyönnin syntiin! Kristushan 
kehotti tekemään kaksi asiaa. Iloinnut minä jo olen, 
mutta riemuun en ole vielä ratkennut. (Englantilaisessa 
raamatunkäännöksessä puhutaan riemusta hyppäämi- 
sestä. Suom. huom.) Ei muuta, kun nousin ylös ja hyp- 
päsin! Hyppelin ympäri selliä. Vankilassa sellien ovissa 



on kurkistusaukko, josta vartija näkee selliin. Vartija 
sattui kurkistamaan juuri, kun minä hyppelin. Hän 
luuli minun seonneen. Vartijat olivat saaneet määräyk- 
sen kohdella mielipuolia hyvin lempeästi, ettei heidän 
huutonsa ja hakkaamisensa häiritsisi vankilan järjes- 
tystä. Vartija tuli heti selliini, rauhoitteli minua ja sanoi: 
— Teidät vapautetaan. Kaikki järjestyy vielä. Olkaa nyt 
vain hiljaa. Minä tuon teille jotain syötävää. Vartija toi 
minulle suuren limpun. Meidän annoksemme oli taval- 
lisesti yksi leipäpala viikossa, ja nyt minulla oli kokon- 
ainen limppu sekä juustoa. Juusto oli puhtaan 
valkoista. Älä käy koskaan heti juuston kimppuun. 
Ihaile ensin sen valkeutta. Se on kaunista ainetta. Var- 
tija toi minulle sokeriakin. Hän jutteli vielä leppoisasti 
ja lähti sitten lukiten oven jälkeensä. Päätin syödä her- 
kut vasta, kun olin lopettanut Raamatun lukemiseni. 
Kävin pitkäkseni ja jatkoin siitä, mihin olin jäänyt. 
Paikkaa ei ollut vaikea muistaa! Vilkaisin leipäpalaa ja 
juustoa. Palkkioni tottelemisesta oli ollut ruhtinaalli- 
nen. 

Seuraavaksi me siis muistelimme Raamattua ja mie- 
tiskelimme. Valmistin joka yö saarnan, joka alkoi: — 
Rakkaat veljet ja sisaret! ja päättyi aameneen. Valmis- 
tuksen jälkeen pidin saarnan. Kokosin sen aina niin pie- 
nistä kappaleista, että pystyin muistamaan sen alusta 
loppuun. Kirjani Sermons in Solitary Confinement 
(Saarnoja eristyssellissä) ja IfPrison Walls Could Speak 
(Jos vankilan muurit osaisivat puhua) sisältävät joita- 
kin senaikaisista saarnoistani. Muistiini kerääntyi vähä 
vähältä kolmesataa viisikymmentä saarnaa. Kun pääsin 
vankilasta, kirjoitin joitakin niistä ylös. Mistään ei 
löydy kustantajaa, joka julkaisisi kolmesataaviisikym- 
mentä saarnaa, mutta viitisenkymmentä niistä on jul- 
kaistu kahdessa kirjassani. Pidin saarnat vain Jumalalle 



ja enkeleille. Enkeleillä on siivet, ja uskoin, että he kul- 
jettaisivat ajatukseni johonkin muualle. Nyt nuo saar- 
nat on julkaistu monella kielellä. Ne ovat käytössä. 

Tällä tavoin me aikamme kulutimme. Sommittelin 
kirjoja ja runoja. Ajattelin vaimoani ja lapsiani. Joka 
yö kerroin itselleni vitsejä, mutta keksin aina uusia vit- 
sejä, joille voin kunnolla nauraa. Kun nyt muistelen sil- 
loisia vitsejäni, huomaan, että ne olivat kaikki 
optimistisia. Ne osoittavat, miltä minusta silloin tuntui. 
Yksi vitsini oli tällainen: Nainen sanoo miehelleen: — 
Peter, mitä minun pitäisi tehdä? Istuin vahingossa teko- 
hampaitteni päälle, ja menivät rikki. Mies vastaa: — 
Olisit iloinen. Kuvittele, miltä olisi tuntunut, jos olisit 
istunut oikeiden hampaittesi päälle! Näin minä näin 
asioiden hyvät puolet. 

Tein leivästä shakkinappuloita. Osan valkaisin pie- 
nen liidunpalan avulla, loput olivat harmaita. Pelasin 
shakkia itseäni vastaan. En ollenkaan usko, että Bob 
Fischer on maailman paras shakinpelaaja. Hän voitti 
viimeisen ottelun Spasskia vastaan voittamalla kahdek- 
san peliä ja häviämällä kaksi. Minä en hävinnyt kolmen 
vuoden aikana ainuttakaan peliä. Voitin aina joko val- 
keilla tai harmailla! 

Olen kertonut tämän kaiken siksi, että se kuuluu 
maanalaisen työntekijän salaisuuksiin, kun hän kärsii. 
Älä milloinkaan masennu, sillä silloin olet täysin kom- 
munistien vallassa. Sinun täytyy koko ajan pitää ajatus- 
toiminta vireänä. Aivojen on oltava kunnossa. Sinun 
pitää kyetä ajattelemaan. Järjellä täytyy olla koko ajan 
askarreltavaa. 

OIKEA IDENTITEETTI 

Maanalainen seurakunta ei ole ilmiönä uusi. Tehty- 
äni monet vuodet työtä maanalaisessa seurakunnassa 



olen alkanut lukea Uutta testamenttia uusin silmin. 
Apostolien teoista löytyy useita sellaisia tapauksia, että 
apostoleja tai opetuslapsia ruvetuinkin äkkiä kutsu- 
maan toisella nimellä kuin aikaisemmin. Samaa esiin- 
tyy läpi koko Uuden testamentin. Lisänimiä käytettiin. 
BARNABAS: "Niinpä Joosef, jota apostolit kutsui- 
vat Barnabaaksi — se on käännettynä 
kehoittaja . "(Apt. 4:36). 
JUSTUS: "ja Jeesus, jota sanotaan Justukseksi" 
(Koi. 4:11). 

SIMEON: "ja Simeon, jota kutsuttiin Nigeriksi. " 
(Apt. 13:1). 

JUSTUS: "Ja he asettivat ehdolle kaksi, Joose- 
fin, jota kutsuttiin Barsabbaaksi, lisä- 
nimeltä Justukseksi . ." (Apt. 1:23). 
BARSABAS: " . valita keskuudestaan muutamia 
miehiä ja lähettää heidät Antiokiaan 
Paavalin ja Barnabaan mukaan, nimit- 
täin Juudaan, jota kutsuttiin Barsab- 
baaksi. . ." (Apt. 15:22). 
Miksi Jaakobia ja Johannesta sanottiin ukkosen- 
jyrinän pojiksi? Miksi Simonin nimeksi tuli Pietari? En 
ollut koskaan tiennyt vastausta näihin kysymyksiin. 
Uudessa testamentissa muuttui monen opetuslapsen 
nimi. Maanalaisessa seurakunnassa tapahtuu ihan 
samaa. Minulla oli useita nimiä. Kun menin johonkin 
kaupunkiin tai kylään, siellä ei koskaan sanottu, että 
veli Wurmbrand oli tullut. Eräässä kaupungissa olin 
Vasili, toisessa Georghescu, kolmannessa Ruben ja niin 
edelleen. Kun minut sitten pidätettiin, olin Richard 
Wurmbrand, jota myös siksi ja siksi kutsuttiin. 

Minä en usko vain Raamatun sanainspiraatioon 
vaan myös kirjaininspiraatioon. Mitä varten Raamattu 
sisältää niin paljon hyödyttömän tuntuisia sanoja? 



Luukas kirjoitti, että Jeesus rukoili "eräässä paikassa". 
Ilmaisussa ei tunnu olevan mitään järkeä.. Onhan 
ilman muuta selvää, että Jeesus oli jossakin paikassa, 
kun hän rukoili. Miksi puhua paikasta lainkaan, ellei 
mainitse sen nimeä. Raamatussa kerrotaan myös, että 
Jeesus tuli "erääseen kaupunkiin". Eräs kaupunki voi 
olla mikä kaupunki tahansa. Siinä on ilmaus, joka ei 
paljasta mitään. Juuri maanalaisen seurakunnan kieltä! 
Kun tulin matkoilta, minulla oli tapana kertoa vaimol- 
leni: — Kävin eräässä kaupungissa ja eräässä paikassa, 
jossa tapasin erään veljen. Me päätimme, että kokoon- 
tuisimme eräänä aikana eräässä talossa. 

Jeesus halusi syödä viimeisen illallisen opetuslas- 
tensa kanssa. Siitä kertoo Luukas 22. luvussaan, jakeet 
7 — 13. Taas aitoa maanalaisen seurakunnan kieltä! 
Luonnollisinta olisi ollut sanoa opetuslapsille: — Men- 
kää sillejä sille kadulle siihen ja siihen numeroon, kysy- 
kää siellä herra XYZraa ja valmistakaa meille illallinen. 
Mutta Jeesuspa sanoikin: "Katso, saapuessanne kau- 
punkiin tulee teitä vastaan mies kantaen vesiastiaa; seu- 
ratkaa häntä siihen taloon, johon hän menee." Siihen 
aikaan vesiastiaa kantava mies oli omituinen ilmestys, 
sillä kaivolla käyminen oli naisten tehtävä. Me menette- 
lemme juuri niin kuin Jeesus, kun pidämme rukousko- 
kouksen. Emme ilmoita osoitetta, koska emme tiedä, 
kuka on ilmiantaja. Sanomme: — Seisokaa "sen" 
kadun kulmassa tai istukaa puiston penkillä. Näette 
miehen, jolla on sininen solmio tai jokin muu merkki. 
Seuratkaa häntä. Jos joku kysyy toiselta nimeä, me tie- 
dämme, että hän on salaisen poliisin ilmiantaja. 

Maanalainen seurakunta oli olemassa jo Uuden tes- 
tamentin kirjoittamisen aikoihin. Arvostelijamme 
sanovat, että meidän toimintamme on laitonta Jumalan 
edessä, koska seurakunnan ei pitäisi toimia maan alla. 



Meidän pitää muka totella viranomaisia. Kirkkojen 
Maailmanneuvosto syyttää meitä, mutta samaan 
aikaan se antaa rahaa sisseille, jotka eivät tottele viran- 
omaisia. Raamatussa on selvästi ilmoitettu, kuka on 
viranomainen: Viranomainen on hallitsija, joka rankai- 
see pahasta ja palkitsee hyvän. Jumalan Sanan kieltä- 
vään viranomaiseen ei päde mikään raamatunpaikka. 
Jokaisessa järjestelmässä on lakien lisäksi myös epäoi- 
keudenmukaisuutta ja väärinkäytöksiä, koska ainut- 
kaan hallitus ei koostu pyhistä. Syntisistä hallitukset on 
kokoon pantu. Jokainen viranomainen tekee joskus 
oikein, joskus väärin. Pääasia kuitenkin on se, ettei hal- 
litus saa estää toukkaa muuttumasta perhoseksi; se ei 
saa estää nuppua aukeamasta kukkaan, eikä se saa 
estää syntisiä muuttumasta pyhiksi. Jos hallitus täyttää 
viimeksimainitun ehdon, olen valmis hyväksymään 
sen, siitä huolimatta, ettei se ole koottu taivaasta tipah- 
taneista pyhistä. Tiedän varsin hyvin, että sellainen hal- 
litus säätää hyvien lakien lisäksi joskus huonojakin 
lakeja, jotka voidaan kumota parin, kolmen vuoden 
päästä. Sellaista hallitusta kunnioitan. Mutta jos halli- 
tus riistää elämältäni sen päätarkoituksen, taivasta var- 
ten valmistautumisen, en tunne omistavani minkään- 
laisia velvollisuuksia sitä kohtaan. Meidän lähetyk- 
semme jatkaa maanalaista toimintaansa auttaakseen 
kommunistimaiden maanalaista seurakuntaa. 

Olen vain välähdyksenomaisesti käsitellyt niitä 
ongelmia, joita maanalaisella seurakunnalla on. Toi- 
von, että olet saanut jonkinlaisen käsityksen millainen 
se on. 

Jumala sinua siunatkoon. 



Tämän kirjasen kirjoittaja, lut. past. Richard Wurm- 
brand on kansainvälisen "Christian Missions to the 
Communist World" -lähetysjärjestön perustaja, edus- 
tettuna noin 50 maassa. Järjestön toiminnan tarkoitus 
on neljänlainen: 1) Raamattujen ja kristillisen kirjalli- 
suuden antaminen kommunistimaiden vainotuille kris- 
tityille ja radioitse tapahtuva evankeliumin julista- 
minen heidän kielellään; 2) aineellisen avun antaminen 
kommunistimaiden kristittyjen marttyyrien perheille; 
3) vapaan maailman vasemmistolaisten ja kommunis- 
tien tuominen Kristuksen luo; 4) läntisen maailman 
kristittyjen varoittaminen kommunismin vaaroista. 
Suomessa järjestöä edustaa Stefanus-Lähetys r.y., 
PL 19, 00301 Helsinki 30, postisiirtotili 842 37-8. 
Stefanus-Lähetyksen kautta voitte ottaa yhteyttä 
kirjoittajaan kuin myös tukea järjestön toimintaa. 



KIRJALLISUUTTA — KASETTEJA 



Mary Drewery: Richard Wurmbrand mies joka palasi elämään, 
141 s., nid. Ari-Kustannus, Saarijärvi, 1975 

Michael Wurmbrand: Sirpin ja vasaran välissä, 200 s., nid., Ari- 
Kustannus, Saarijärvi, 1976 

Richard Wurmbrand: Kirkko kahleissa, 125 s., nid., Kuvaja 
Sana Oy, Helsinki 1975 

Richard Wurmbrand: Saatana ja Marx, 65 s., nid., Kuva ja 
Sana Oy, Helsinki 1976 

Richard Wurmbrand: Kirkkautta kidutuskammiossa, 273 s., 
nid., 3. p., Kustannus Uusi Tie, Helsinki 1975 

Richard Wurmbrand: Voittoisa usko, 192 s., sid., Kustannus Oy 
Uusi Tie, Helsinki 1977 

Aleksandr Solzhenitsyn: Vankileirien saaristo III-IV, 538 s., 
sid., Kustannuspiste Oy, Tampere 1976 

Aleksandr Solzhenitsyn: Vankileirien saaristo V-VII, 366 s., 
sid., Kustannuspiste Oy, Tampere 1978 

G. Herbert Schmidt: Uskollinen kuolemaan asti, 4. p., 450 s., 
sid., nid., Ristin Voitto, Tikkurila 1975 

* * * 

Stefanus-Viesti, Marttyyrien ääni Stefanus-Lähetyksen kuukau- 
sittain ilmestyvä offsetasuinen uutiskirje, teksti peräisin past. 
Richard Wurmbrandilta, ilmainen, tilattavissa*) 

* * ★ 

Richard Wurmbrand: Puhe Helsinki, Johanneksen kirkko 
1973*) 

Puhe Helsinki, Messuhalli 1973* 
Puhe Tampere, Kalevan kirkko 1973* 
Puhe Pori, 1974*) 

Puhe Helsinki, Taivallahden kirkko, 
1974*) 

Puhe Oulu, Elokuvateatteri Kiistola 
1975*) 

Puhe Helsinki, Elokuvateatteri Bio Bris- 
tol 1975*) 

Puhe Helsinki, B-Messuhalli 1975*) 

Puhe Turku, VPK:n talo 1976*) 

Puhe Tampere, Puisto-Emmaus 1976*) 



Puhe Tampere, Metodistikirkko 1976*) 
Puhe Lappeenranta, Jäähalli 1976*) 
Puhe Helsinki, Kielletty puhe 1976*) 
Rudolf Matz & Walter Wiens: Matzin kiertueen kasetti, Helsinki 
1975*) 

Arnold Rose & Rudolf Matz: Puhe I — II Lahti, Joutjärven 
kirkko 1977*) 

Puhe I— II Heinola 1977*) 
Vaarallista puhetta I — II, Jyväskylä 
1977*) 

Stefanus-Lähetys: Musiikkikasetti (stereo), venäläisten seura- 
kuntien hengellisiä lauluja venäjäksi, johdanto suomeksi 1978*) 

Edellä olevia kirjoja ja kasetteja kirjakaupoista, kirjanmyyn- 
tipisteistä, suoraan asianomaiselta kustantajalta tai osoitteella: 
Stefanus-Lähetys r.y., PL 19, 00301 Helsinki 30. 

*) Stefanus-Lähetys r.y. Helsinki 



